|  |  |
| --- | --- |
|  |  |
| Keio AltojaLeonhard Weiss OÜK.Altoja@leonhard-weiss.comVesse tn 8,11415, Tallinn, Harju maakond | Teie 04.10.2023 Meie 03.11.2023 nr 7.1-2/23/21038-2 |

|  |  |
| --- | --- |
| **Hapniku 1 võrgu rekonstrueerimine II-etapp, Viljandi vald Viljandi maakond projekti kooskõlastamine riigitee nr 92 maaüksuse piires ja tee kaitsevööndis** |  |

Kooskõlastamiseks esitatud projektis on ette nähtud keskpingekaablite rajamine ja alajaamade asendamised riigitee maaüksuste piires ja tee kaitsevööndis.

Puutumus riigiteega:

1. Ristumine riigiteega nr 92 km 76,52, kergliiklusteega nr 24815 km 0,37 kinniselt, kaitsetorus.
2. Tehnovõrgu kulgemine teemaal km 76,36-76,52.
3. Tehnovõrgu kulgemine kaitsevööndis km 76,52-77,02.

Projekt on koostatud vastavuses väljastatud nõuetele.

Võttes aluseks ehitusseadustiku (EhS) § 99 lg 3, **kooskõlastame** LEONHARD WEISS OÜ töö nr LR8822 *„*Hapniku 1 võrgu rekonstrueerimine II-etapp Viljandi vald Viljandi maakond*“*.

Projekti realiseerimisel tuleb arvestada järgneva informatsiooni ja nõuetega:

1. Riigitee nr 92 teelõik km 76,33-80,90 oli taastusremondi objekt 2023 aastal. Tuleb arvestada, et riigitee katendile ja kõikidele väljaehitatud rajatistele ning tehnovõrkudele kehtib ehitaja poolne garantii 5 aastat alates tööde vastuvõtmise kuupäevast 2023 aastalning riigitee konstruktsioonide ja rajatiste kahjustamine peab olema välistatud.
2. Tehnovõrgu omanikul tuleb sõlmida Transpordiametiga kokkulepe riigitee maaüksusele kasutusõiguse saamiseks. Taotlus esitada Transpordiametile aadressil maantee@transpordiamet.ee. Kokkuleppe taotluse vorm asub [www.transpordiamet.ee](http://www.transpordiamet.ee/) – Teehoid – Tee-ehituse juhendid – Riigimaade kasutus – tehnovõrgud – ***Taotlus teemaale tehnovõrgu ja -rajatise ehitamiseks ja talumiseks vajaliku isikliku kasutusõiguse seadmise lepingu sõlmimiseks****.* Sõlmitud kokkulepe on aluseks liiklusvälise tegevuse loa väljastamisel.
3. Enne riigitee maaüksusel ehitustööde alustamist tuleb huvitatud isikul:
	1. koostada liikluskorralduse projekt vastavalt [liiklusseaduse](https://www.riigiteataja.ee/akt/dyn%3D115072015005%26id%3D123032015119%21pr7b1lg4) § 71 lõike 4 alusel kehtestatud Majandus- ja taristuministri 13.07.2018 määrusele nr 43 *Nõuded ajutisele liikluskorraldusele* ningkooskõlastada see Transpordiametiga e-posti aadressil maantee@transpordiamet.ee.
	2. saada Transpordiametilt [liiklusseaduse](https://www.riigiteataja.ee/akt/130122015027) § 72 lg 3 kohane liiklusvälise tegevuse luba. Taotluse vorm on leitav <https://www.transpordiamet.ee/taotlused-blanketid#tood-ja-piirangud-ma>. Vastav taotlus palume saata e-posti aadressil maantee@transpordiamet.ee. Taotlusele lisada kooskõlastuskiri ja ehitusaegse liikluskorralduse projekt.
4. Riigitee ja selle rajatiste kahjustamine on keelatud; ehitustehnikaga manööverdamine riigiteel ja riigitee mulde nõlvadel ei ole lubatud. Materjalide veod korraldada olemasolevate juurdepääsuteede kaudu.
5. Tööpäeva lõppedes ei ole lubatud jätta riigitee maaüksusele ega tee lähialale lahtiseid kaevikuid. Materjalide ladustamine sõiduteele või selle vahetusse lähedusse on keelatud.
6. Riigitee maa tuleb peale tööde lõppu korrastada. Haljastus taastada kasvupinnase ja murukülviga vastavalt „Teetööde tehniliste kirjelduste“ peatükk nr 9 „Maastikukujundustööd“ kvaliteedinõuetele.
7. Ehitatav tehnovõrk peab vastama ehitusseadustikust tulenevatele normidele ning ei tohi ehituse ajal ega kasutusele võtu järgselt seada takistusi liiklusele, tee ja teerajatiste teehoiule (korrashoiule) või sademe- ja pinnasevete ärajuhtimisele riigitee transpordimaalt ja kaitsevööndist.
8. Tööde lõpetamisel tuleb Transpordiametile esitada digitaalsed teostusjoonised 3D kujul .pdf ja .dwg (.dgn) formaadis.
9. Kooskõlastatud projekti muutmisel riigitee piirides ja/või kaitsevööndis tuleb projektlahendus Transpordiametiga uuesti kooskõlastada.

Kooskõlastus kehtib 2 aastat väljaandmise kuupäevast.

Lugupidamisega

(allkirjastatud digitaalselt)

Tiit Harjak

juhtivspetsialist

planeerimise osakonna kooskõlastuste üksus

Lisa: Lisa 1. Hapniku 1 võrgu rekonstrueerimine II-etapp- Transpordiamet.asice

Lauri Rahe

55679183, Lauri.Rahe@transpordiamet.ee